EkBass/fiwiki-20250220-pages-articles huggingface dataset:
Kashmirinuunilintu

Kashmirinuunilintu (Abrornis humei) on hyvin samannäköinen pieni varpuslintu kuin taigauunilintu, jonka rotuna sitä ennen pidettiin. == Koko ja ulkonäkö == Linnun pituus on 9–10 cm ja paino 6–8 g. Muistuttaa taigauunilintua, josta sen voi varmuudella erottaa vain kädessä pitämällä. Ääni on erilainen, muistuttaen idänuunilintua. == Esiintyminen == Keski-Aasia, Altailta Himalajalle. Muuttolintu, joka talvehtii Etelä-Aasiassa ja Lähi-idässä. Muuttomatkoillaan voi harhautua länteen. Suomessa havaittu ensimmäisen kerran 21. lokakuuta 1972 Lemlandin Lågskärillä. Vuoden 2023 loppuun mennessä havaittu Suomessa noin 108 kertaa, nykyisin vuosittain. Lähes kaikki Suomen havainnot ovat loka- marraskuulta, ja vain pari keväthavaintoa tunnetaan. == Elinympäristö == Vuoriston lehtimetsät 3 kilometrin korkeuteen saakka. == Lisääntyminen == Katso taigauunilintu. == Ravinto == Hyönteissyöjä. == Lähteet == == Aiheesta muualla == * Hario, Martti 1983: "Humei-tyyppinen" kirjosiipiuunilintu Phylloscopus inornatus* Säpissä. - Lintumies 4.1983 s. 176-177. LYL. * Luokka:Hippiäisuunilinnut
Omon kansallispuisto

Omon kansallispuisto on kansallispuisto Etiopiassa. Se sijaitsee Etelän monikansallisen maakunnan alueella Omo-joen läntisellä rannalla. Puisto on laajuudeltaan 4 068 neliökilometriä. Noin 870 kilometriä Addis Abebasta lounaaseen sijaitseva puisto on vaikean kulkuyhtyden päässä, vaikka hiljattain lähelle puiston päämajaa rakennettiinkin lentoasema. Puiston alue on pääosin savannia, mutta jokien varrella kasvaa myös metsää. Sen perustettiin suojelemaan alueen eläimistöä, etenkin puhveleita, kirahveja ja norsuja. Puisto on perustettu vuonna 1966. Paikalliset asukkaat olivat aiemmin käyttäneet sen aluetta laidunmaana. Vuonna 2004 hollantilainen kansalaisjärjestö teki sopimuksen puiston hoidosta ja hallinnoinnista. Puiston hallintoa on syytetty asukkaiden epäasiallisesta kohtelusta. Omo-jokeen suunniteltu pato ja sokeriviljelmät uhkaavat puiston tulevaisuutta. == Lähteet == Luokka:Etiopian kansallispuistot
Lapinkoira

Lapinkoira voi tarkoittaa seuraavia koirarotuja: * Suomenlapinkoira ** Paimensukuinen lapinkoira, alkuperäisessä muodossa säilytetty suomenlapinkoirien kanta * Ruotsinlapinkoira * Lapinporokoira
James George Frazer

James George Frazer (1. tammikuuta 1854, Glasgow, Skotlanti - 7\. toukokuuta 1941 Cambridge, Englanti) oli skotlantilainen antropologi ja uskontotieteilijä. Frazer tunnetaan erityisesti pääteoksestaan The Golden Bough: A Study in Magic and Religion (Kultainen oksa: Tutkimus magiasta ja uskonnosta). Tämä 12-osainen teos ilmestyi vuosina 1890–1915. Frazer esitti, että vanhoilla uskonnoilla ja myyteillä on yhteiset sukujuuret. Hän tarkasteli Raamatun kertomuksia antropologian, ei teologian kannalta. Frazer pani merkille, että samat tarinat toistuvat hieman muuntuneina kulttuurista ja sivilisaatiosta toiseen. The Golden Bough on vaikuttanut laajasti moniin tutkijoihin, kuten Bronisław Malinowskiin ja Sigmund Freudiin. Myös monet kirjailijat, kuten T. S. Eliot, ovat saaneet vaikutteita Frazerin tutkimuksista. Frazerin muita teoksia ovat Totemism and Exogamy (1910), Belief in Immortality ja The Worship of the Death (1913–1924). == Katso myös == * Joseph Campbell == Lähteet == * Vickery, John B. The Literary Impact of the Golden Bough. Princeton: Princeton University Press, 1976. == Aiheesta muualla == * http://authorscalendar.info/jfrazer.htm * http://www.sacred- texts.com/pag/frazer/ * http://en.wikisource.org/wiki/The_Golden_Bough Uskontotieteilijät Luokka:Skotlantilaiset tieteilijät Luokka:Brittiläiset antropologit Luokka:Vuonna 1854 syntyneet Luokka:Vuonna 1941 kuolleet
L’Aquilan maakunta

L’Aquilan maakunta () on yksi Italian maakunnista. Vuoristoinen ja maan ympäröimä maakunta sijaitsee Abruzzon alueella, Italian keskiosassa. Sen pääkaupunki on L’Aquila. Yhteensä maakunnassa on kuntia 108 kappaletta. Maakunnassa asuu noin 304 000 ihmistä. Se on pinta-alaltaan 5 034 neliökilometrin suuruinen, ja maakunnan asukastiheys on noin 60 asukasta yhtä neliökilometriä kohden. L’Aquilan maakunnalla on rajaviivaa pohjoisessa Teramon maakunnan kanssa, etelässä Isernian maakunnan kanssa, idässä Pescaran ja Chietin maakuntien kanssa ja lännessä Frosinonen ja Rietin maakuntien sekä Rooman metropolikaupungin kanssa. == Maanjäristykset == Maakunnassa on tapahtunut useita maanjäristyksiä: *Ankara maanjäristys tuhosi L’Aquilan 1703. *Uusi suuri maanjäristys (6,3 Richterin asteikolla) kohtasi L’Aquilan kaupunkia aamuyöllä 6. huhtikuuta 2009. Järistys surmasi lukuisia ihmisiä ja tuhosi kaupungin historiallisia rakennuksia. Pääjäristystä seurasi useita jälkijäristyksiä. *Avezzanon kaupunki tuhoutui 13. tammikuuta 1915. Maanjäristys on Italian historian pahimpia, ja kuolleita oli 32 000 == Lähteet == == Aiheesta muualla == *
Thomas Harris

Thomas Harris (s. 11. huhtikuuta 1940 Jackson, Tennessee) on yhdysvaltalainen kirjailija, joka tunnetaan parhaiten elokuvaksi sovitetusta romaanistaan Uhrilampaat. Harris valmistui vuonna 1964 yliopistosta Wacossa, Teksasissa pääaineenaan äidinkieli ja alkoi työskennellä toimittajana vuodesta 1968 New Yorkissa. Thomas Harris välttelee julkisuutta, eikä juuri anna haastatteluja. Hän viimeistelee romaanejaan erittäin pitkään ja onkin sanottu, että Harrisin käsikirjoitukset ovat kustantajalle tullessaan niin valmiita, että tarvitsevat tuskin lainkaan toimittamista. Yhdentoista israelilaisen urheilijan kuolema Münchenin olympialaisten yhteydessä tapahtuneessa Münchenin verilöylyssä 1972 sai Harrisin kirjoittamaan vuonna 1975 julkaistun romaanin nimeltä Musta sunnuntai (Black Sunday), joka kertoo Super Bowl -otteluun suunnitellusta terrori-iskusta. Romaanista tuli menestys ja siitä tehtiin myös elokuva. Romaania on sanottu ensimmäiseksi amerikkalaiseksi romaaniksi, joka kertoo Yhdysvaltain maaperällä tehtävästä terrori-iskusta. Vuonna 1981 Harris kirjoitti romaanin Punainen lohikäärme (Red Dragon), jonka sivuhenkilönä esiintyi ensimmäistä kertaa hänen tunnetuin hahmonsa, sarjamurhaaja Hannibal Lecter. Romaanista on tehty kaksi elokuvaversiota, Psykopaatin jäljillä (Manhunter, 1986) ja Punainen lohikäärme (Red Dragon, 2002). Vuonna 1988 Harris kirjoitti Hannibal Lecterille isomman osan romaanissaan Uhrilampaat, josta tuli menestys. Jonathan Demme ohjasi siitä sekä yleisömäärillä että palkinnoissa mitaten erittäin menestyneen elokuvan vuonna 1991. Harrisin vuonna 1999 julkaisema Uhrilampaiden jatko-osa, Hannibal tehtiin niin ikään elokuvaksi vuonna 2001. Romaani sai ilmestyttyään ristiriitaisen vastaanoton, koska se erosi merkittävästi Harrisin aiempien Hannibal Lecter -romaanien tyylistä, minkä takia elokuvaversion käsikirjoitukseen tehtiin paljon harkittuja muutoksia. Harrisilla on sopimus Bantam Books -kustantamon kanssa kahdesta romaanista, joista ensimmäinen, Hannibal Lecterin lapsuutta ja nuoruutta käsittelevä Nuori Hannibal (Hannibal Rising) julkaistiin joulukuussa 2006. 13 vuoden tauon jälkeen, vuonna 2019, Harris julkaisi seuraavan teoksensa Cari Mora. Kriitikko Pertti Avola haukkui sen Helsingin Sanomissa "täydelliseksi mahalaskuksi", "pohjanoteeraukseksi" ja "röpellykseksi, jossa ei ole jälkeäkään hänen aikaisempien kirjojensa huolellisuudesta". ==Teokset== * Musta sunnuntai (Black Sunday, 1975) * Punainen lohikäärme (Red Dragon, 1981) * Uhrilampaat (The Silence of the Lambs, 1988) * Hannibal (Hannibal, 1999) * Nuori Hannibal (Hannibal Rising, 2006) *Cari Mora (Cari Mora, 2019) Suom. Jorma-Veikko Sappinen. WSOY 2020. == Lähteet == Luokka:Yhdysvaltalaiset kirjailijat Luokka:Vuonna 1940 syntyneet Luokka:Elävät henkilöt
Jadrin

Jadrin (, tšuvassiksi Етěрне, Etĕrne) on kaupunki Tšuvassian tasavallassa Venäjällä. Se sijaitsee Surajoen varrella 86 kilometriä tasavallan pääkaupungista Tšeboksarysta lounaaseen. Kaupunki on Jadrinin piirin keskus. Asukkaita on arviolta 8 585 (vuonna 2016). Paikkakunta tunnetaan vuodesta 1590 lähtien. Vuonna 1781 siitä tuli Kazanin lääniin kuulunut kaupunki. Nykyään siellä on metalli-, elintarvike-, ompelimo- ja rakennustarviketeollisuutta. Kaupungissa ovat syntyneet tšuvassin kielen tutkija Nikolai Ašmarin ja näyttelijä Nikolai Mordvinov. == Lähteet == * === Viitteet === == Aiheesta muualla == * Jadrinin kaupungin sivusto Luokka:Tšuvassian kaupungit
Psykologian historia

Psykologia itsenäisenä tieteenä ei ole kovinkaan vanha. Aina 1800-luvun lopulle asti sitä on pidetty ensin filosofian, sitten teologian ja lääketieteen osana. Vaikka psykologia onkin vielä nuori tiede, ovat sitä koskevat määritelmät ehtineet jo muuttua. 1960-luvulle asti se määriteltiin käyttäytymistä koskevaksi tieteeksi, ja siitä käytettiinkin usein nimitystä käyttäytymistiede. Nykyisen määritelmän mukaan psykologia on tiede, joka tutkii ja selittää yksilön toimintaa. Psykologian itsenäisenä tieteenalana katsotaan syntyneen vuonna 1879, kun Wilhelm Wundt perusti Leipzigiin ensimmäisen psykologian tutkimuslaboratorion. Aluksi psykologian katsottiin tutkivan ihmisen tietoisuutta. Tätä varhaista suuntausta kutsutaan nykyään introspektionismiksi. Vuonna 1913 psykologia muutti jyrkästi suuntaansa, kun John B. Watson julkaisi kirjoituksen, jossa hän ehdotti, että psykologiassa tutkittaisiin käyttäytymistä sellaisenaan ja sivuutettaisiin mieleen ja sen sisältöön liittyvät vaikeat kysymykset. Tältä pohjalta syntyi behaviorismi, josta tuli yhdessä psykodynaamisen psykologian kanssa yksi psykologian vaikutusvaltaisimmista suuntauksista. Sen suosio jatkui 1960-luvulle asti jolloin se jäi ns. kognitiivisen vallankumouksen jalkoihin. 1960-luvulta eteenpäin psykologiassa alettiin taas tutkia tietoisuutta ja mielen toimintaa. Nykyajan merkittävimmät psykologiset suuntaukset ovat biologinen psykologia, kognitiivinen psykologia ja psykodynaaminen psykologia. ==Lähteet== *Lukion psykologia 1,Otava ==Aiheesta muualla== * Psykologian historia, Internetix.fi * , Psykologian klassikot -nettisivusto. * History of Psychology -lehden kotisivu. * Silvonen, Jussi 1999: Tarinoita psykologian synnystä. Teoksessa: Ihanus, J. (Toim.) Psykologia ja kulttuuri. (ss. 13–47) Helsinki: Yliopistopaino. * Silvonen, Jussi 2006: Psykologian uuden historian näkökulmia. Teoksessa: Komulainen, K., Räty, H. & Silvonen, J. (toim.) Hulluudesta itsehallintaan - uuden historian näkökulmia psyykkisiin ilmiöihin ja ammattikäytäntöihin. (ss. 10–33) Psykologian tutkimuksia 25. Joensuun yliopisto: Psykologia. PDF Historia Luokka:Tieteenhistoria Luokka:Seulonnan keskeiset artikkelit
Tea Ista

Tea Ista (oik. Dorothea Ida Eveliina Witikka o.s. Ista, ) oli suomalainen näyttelijä, joka näytteli pitkän uransa aikana sekä teatterissa, elo­kuvissa että televisio­sarjoissa. Ista sai Jussi-palkinnon vuosilta 1958 ja 1972, Ida Aalberg -palkinnon vuonna 1993, Pro Finlandia -mitalin vuonna 1997 sekä Näyttämö­taiteen valtion­palkinnon vuonna 2012. == Ura == Ista valmistui Suomen Teatterikoulusta vuonna 1956. Hänet kiinnitettiin saman vuoden syksynä Kansallis­teatteriin, jossa hän teki näyttävän ja pitkän uran. Ista esiintyi Kansallis­teatterin lavalla jo teatteri­koululaisena vuonna 1954, jolloin hän esitti Kalvean Immen roolin Aleksis Kiven näytelmässä Seitsemän veljestä. Vuonna 2000 Ista jäi eläkkeelle Kansallis­teatterista, mutta hän jatkoi näyttelemistä koti­teatterinsa lisäksi muun muassa Helsingin Kaupungin­teatterissa. Istan viimeiseksi teatteri­rooliksi jäi intiaani­äiti Kansallis­teatterissa marras­kuussa 2010 ensi-iltansa saaneessa Kristian Smedsin ohjauksessa Mr. Vertigo. == Yksityiselämä == Ista avioitui teatteri- ja elo­kuva­ohjaaja Jack Witikan kanssa 1961, ja heidän tyttärensä Minna Maria syntyi vuonna 1963. Ista kuoli 81-vuotiaana vaikeaan sairauteen sairaalassa Espoossa. Tea Ista on haudattu puolisonsa viereen Hietaniemen hautaus­maan Taiteilijain­mäelle. == Valikoitu filmografia == === Elokuvat === * Kulkurin tyttö (1952) * Poika eli kesäänsä (1955) * Mies tältä tähdeltä (1958) * Iloinen Linnanmäki (1960) * Pikku Pietarin piha (1961) * Sissit (1963) * Täällä alkaa seikkailu (1965) * Uhatut (1966) * Haluan rakastaa Peter (1972) * Syksyllä kaikki on toisin (1978) * Viisi tytärtäni (1997) * Kymmenen riivin­rautaa (2002) * Suden vuosi (2007) === Televisiosarjat === * Iris Klewe (1981) * Nitrokabinetti (1997–1998) * Kivi ja Kilpi (2001) * Sänky (2002–2003) === Televisioelokuvat === * Vaimo kulttuuri­kodissa (1970) * Hedda Gabler (1973) * Veturi (1975) * Marras­kuun kuvia (1980) * Hyvän­tekijä (2014) == Lähteet == * === Viitteet === == Kirjallisuutta == * == Aiheesta muualla == * * Luokka:Suomalaiset näyttelijät Luokka:Pro Finlandia -palkitut Luokka:Jussi- palkinnon saajat Luokka:Vuonna 1932 syntyneet Luokka:Vuonna 2014 kuolleet
Aura (paranormaali)

Aura on parapsykologiaan kuuluva ilmiö. Sillä tarkoitetaan elollisia olentoja ympäröivää energiakenttää, joka uskotaan voitavan nähdä tai tuntea synnynnäisen kyvyn tai harjoituksen kautta. Usein auraa kuvaillaan moniväriseksi harsoksi tai munan muotoiseksi kentäksi, joka näkyy olennon ympärillä. Aurojen värit, tarkkuus ja muoto vaihtelevat eri yksilöstä ja ajankohdasta toiseen. Auroihin liitetään yleensä chakrat eli kehon energiakeskukset, joiden toimintakyvyn vaihteluiden uskotaan aiheuttavan muutoksia aurassa. Auroista on arvioitu muun muassa persoonallisuutta sekä terveydentilaa. Selvänäkijoiden mukaan sairaudet voidaan havaita jopa kuukausia tai vuosia ennen niiden fyysistä ilmaantumista. Chakrojen toimintaan pyritään vaikuttamaan muun muassa väriterapian, joogan ja meditaation avulla. Modernissa New Agessa aurojen otaksutaan olevan sähkömagneettisia kenttiä, jotka voidaan nähdä esimerkiksi kirliankuvauksen avulla. Joidenkin mukaan kenttien muodostamia värejä on mahdollista nähdä myös paljaalla silmällä. ==Katso myös== * Prana * Ki-energia == Lähteet == * == Kirjallisuutta == * == Aiheesta muualla == * Auras & Aura Colors in Meditation, Spiritual Healing & Psychic Reading. * Exercises to See Auras for Energy Awareness . * Aura Colours. * Skeptic's dictionary: Auras. * A selection of articles related to the human aura. Luokka:Paranormaalit ilmiöt Luokka:Parapsykologia Luokka:Vitalismi
Margaret Mahler

Margaret Schönberger Mahler tai Margit Mahler (1897–1985Biography, Margaret Mahler Foundation ) oli unkarilainen psykiatri ja psykoanalyytikko, joka esitti teorian lapsen varhaiskehityksestä. Länsi-Unkarissa syntynyt Mahler opiskeli Unkarissa ja Saksassa. Hän siirtyi toisen maailmansodan vuoksi ensin Lontooseen ja sitten New Yorkiin. Lapsen minuuden kehityksen vaiheet kolmeen ikävuoteen mennessä Mahlerin mukaan: * Autistinen vaihe. Elämän ensi viikkoina lapsi elää eristyneisyyden tilassa, eikä ymmärrä itseään erilliseksi osaksi maailmassa. Vauva viettää suurimman osan ajasta nukkuen. Mahler hylkäsi myöhemmin tämän vaiheen olemassaolon. * Symbioosivaihe. Kestää noin viiden kuukauden ikään saakka. Lapsi kokee olevansa yhtä hoitajan kanssa ja ymmärtää heidät yhdessä erilliseksi osaksi maailmaa. Lapsi ei kuitenkaan tunne olevansa itse erillinen yksilö hoitajastaan. * Erillistymis-yksilöitymiskehitys. Lapsi erillistyy luopumalla symbioosikäsityksistään. Yksilöityminen tarkoittaa sitä, että lapsi alkaa tutustua omiin edellytyksiinsä: omiin liikunta- ja vaikutusmahdollisuuksiinsa. Lapsen minäkokemus alkaa syntyä. Lapsi saattaa alkaa vierastaa ymmärtäessään oman erillisyytensä. Lapsi alkaa ottaa fyysistä etäisyyttä hoitajasta liikkumalla vapaammin. Toisen elinvuoden lopulla tapahtuu kuitenkin uudelleen lähentymistä hoitajaan lapsen ymmärtäessä riippuvuutensa hoitajasta. * Yksilöllisyyden kiinteytyminen. Noin 3-vuotiaaksi mennessä lapsen minä ja identiteetti on syntynyt. Lapsi ymmärtää, että hoitaja pysyy olemassa, vaikka hän ei olekaan läsnä. ==Lähteet== * Lehtinen E & Kuusinen J. (2001). Kasvatuspsykologia. Helsinki: WSOY. * Margaret Mahler, "Thoughts about development and individuation. Psychoanalytic Study of the Child", 1963. * Margaret Mahler, "Notes on the development of basic moods: the depressive affect. In Drives, Affects, Behavior" , vol. 2, ed Max Schur, NY: Iternational Universities Press, s. 161-169. * Margaret Mahler and F. Pine, ja A. Bergman: "The Psychological Birth of the Human Infant" 1973, NY: Basic Books. ===Viitteet=== ==Aiheesta muualla== *Margaret Mahler Foundation Luokka:Kehityspsykologit Luokka:Psykoanalyytikot Luokka:Unkarilaiset tieteilijät Luokka:Yhdysvaltalaiset tieteilijät Luokka:August Aichhornin analysoimat henkilöt Luokka:Vuonna 1897 syntyneet Luokka:Vuonna 1985 kuolleet
Kokonaislukujen tekijöihinjako

Matematiikassa kokonaislukujen tekijöihinjaolla tarkoitetaan hajotelmaa, missä annettu kakkosta suurempi kokonaisluku esitetään sen tekijöiden tulona. Jos kaikki kyseiset tekijät ovat alkutekijoitä, puhutaan luvun alkutekijähajotelmasta. Tämä hajotelma on kullekin luvulle yksikäsitteinen tekijöiden järjestystä lukuun ottamatta ja alkutekijöiden löytämiseksi on kehitetty useita algoritmeja. Nykyiset salakirjoitusmenetelmät perustuvat siihen, että annettu kokonaisluku on vaikea jakaa alkutekijöihin. Toistaiseksi ei tiedetä, onko tekijöihinjaolle olemassa nopeaa algoritmia, eli voidaanko b bitin pituinen kokonaisluku jakaa alkutekijöihin aikavaativuusluokassa O(bn) jollakin kokonaisluvulla n. ==Algoritmeja tekijöihin jakamiseen== Jokainen kokonaisluku voidaan jakaa alkutekijöihin käymällä läpi kaikki luvun neliöjuurta pienemmät alkuluvut ja katsomalla, onko luku jaollinen kyseisellä alkuluvulla. Tämä on kuitenkin varsin tehotonta. Toistaiseksi nopein tunnettu menetelmä alkulukuhajotelman löytämiseen on niin sanottu yleinen lukukuntaseula -menetelmä, joka jakaa b-bitin kokoisen luvun n alkutekijöihin ajassa O\left(\exp\left(\left(\begin{matrix}\frac{64}{9}\end{matrix} b\right)^{1\over3} (\log b)^{2\over3}\right)\right). Jos kuitenkin joku onnistuu rakentamaan toimivan kvanttitietokoneen, voidaan tällä koneella jakaa luvut alkutekijöihin polynomiaalisessa ajassa Peter Shorin kehittämällä algoritmilla. Vuonna 2001 saatiin rakennettua seitsemällä kubitillä toimiva kvanttitietokone, joka jakoi luvun 15 onnistuneesti alkutekijöihin. Toistaiseksi ei tiedetä, mihin aikavaativuusluokkaan tekijöihinjakamisongelma kuuluu. Se, onko annetulla luvulla n alkutekijää, joka on pienempi kuin M on nimeltään tekijöihinjaon päätösongelma. Sen tiedetään olevan sekä NP että co- NP. Tämä siksi, että voidaan tarkistaa kyllä- ja ei-vastaukset annetuille tekijäehdokkaille jos ne tiedetään alkuluvuiksi tai yhdistetyiksi luvuiksi. Tekijöihinjaon tiedetään olevan BQP Shorin algoritmin perusteella. Tekijöihinjaosta oletetaan, että se ei kuulu luokkiin P, NP-täydellinen eikä co-NP-täydellinen. Jos onnistutaan osoittamaan, että ongelma ei ole NP- täydellinen eikä co-NP-täydellinen, tulee samalla osoitettua, että NP = co-NP. Tulos olisi hämmästyttävä, joten nykyään uskotaankin, että tekijöihinjako ei kuulu näihin luokkiin. Monet ovat yrittäneet tuloksetta löytää polynomiaalista algoritmia tekijöihinjaolle, joten epäillään, että tekijöihinjako ei ole P-ongelma. Sen sijaan annetun luvun toteaminen yhdistetyksi luvuksi on helpompaa kuin sen tekijöiden etsiminen. Tämä ongelma voidaan ratkaista polynomiaalisessa ajassa AKS alkulukutestin avulla. On myös kehitetty monia probabilistisiä testejä luvun alkuluvuksi osoittamiseen. Monet näistä ovat nopeita, mutta ne eivät anna täydellistä varmuutta sille, onko annettu luku alkuluku. Alkulukutestauksen helppous on tärkeä osa RSA-algoritmia, jossa on välttämätöntä löytää suuria alkulukuja. == Lähteet == Luokka:Lukuteoria
Valaistusvyöhyke

Valaistusvyöhykkeet tarkoittavat Maan vyöhykkeitä, jotka saavat eri määrän auringon valoa eri vuoden- ja vuorokaudenaikoina Maan pyöreyden ja akselikulman takia. Päiväntasaajan ympärillä valon ja auringon energian määrä on läpi vuoden kaikkein tasaisin vuorokausittain tarkasteltuna, ja navoilla vaihtelut taas ovat kaikista suurimpia. Maapallo jakaantuu kolmeen valaistusvyöhykkeeseen. Valaistusvyöhykkeiden rajoina toimivat kääntö- ja napapiirit. Kääntöpiirien välissä päiväntasaajan ympärillä on tropiikki. Koordinaatiston avulla ilmaistuna tropiikki sijaitsee 23. pohjoisen ja 23. eteläisen leveyspiirin välissä. Siellä Aurinko paistaa kaksi kertaa vuodessa kohtisuoraan maahan, eli "taivaan korkeimmalta kohdalta". Sanotaan, että aurinko on tällöin zeniitissä tai zeniittiasemassa. Vuodenaikojen väliset valaistuserot ovat pieniä, ja siksi tropiikissa onkin käytännössä vain yksi vuodenaika eli kesä. Vuorokauden sisällä sen sijaan valaistuserot ovat suuret, sillä aurinko vastaavasti siirtyy täysin toiselle puolelle maapalloa. Pimeä tulee nopeasti, lähes aina ilman hämäränvaihetta, tai joskus äärimmäisen lyhytkestoisen hämäränvaiheen jälkeen. Tropiikin molemmin puolin sijaitsevat keskileveydet, jotka rajoittuvat napa- ja kääntöpiirien väliin, eli 23,5. leveyspiiristä 66,5. leveyspiiriin sekä pohjoisella että eteläisellä pallonpuoliskolla. Näillä vyöhykkeillä vuodenaikojen vaihtelu on suurempaa, ja se kasvaa napoja kohti mentäessä. Aamulla ja illalla on pitkään hämärää. Aurinko ei paista koskaan zeniitistä, mutta ei myöskään koskaan pysy ylhäällä kahden vuorokauden väliä tai jätä nousematta kahden yön välissä. Keskileveyksillä ei siis koskaan ole kaamosta tai yötöntä yötä. Napakalotit ovat napapiirien sisälle jäävät kalotin muotoiset alueet, joille on ominaista pitkä hämärän aika aamulla ja illalla. Kaloteilla on talvella kaamos, jolloin Aurinko ei nouse lainkaan taivaanrannan yläpuolelle ja kesällä yötön yö, jolloin Aurinko ei laske lainkaan. Kaamos ja yötön yö pitenevät sitä mukaa, mitä lähemmäs napoja mennään. Jos tarkkaillaan Auringon nousemista ja laskemista "navan päältä", Aurinko ei varsinaisesti laske ja nouse kuin kerran vuodessa. Näin ollen 90. leveyspiirillä päivä kestää puoli vuotta ja yö puoli vuotta. Luokka:Luonnonmaantiede
Paul Gray

Paul Dedrick Gray (8. huhtikuuta 1972 Los Angeles, Kalifornia – 24. toukokuuta 2010 Urbandale, Iowahttp://www.stara.fi/2010/05/25/slipknot-yhtyeen-paul-gray- kuoli/http://www.fmqb.com/article.asp?id=1816394 ) oli yhdysvaltalaisen metalliyhtye Slipknotin basisti ja eräs yhtyeen perustajajäsenistä. Gray syntyi Los Angelesissa, Kaliforniassa, mutta hänen perheensä muutti Des Moinesiin, Iowaan pian hänen syntymänsä jälkeen. Paul Gray meni naimisiin vuonna 2008. Paul Grayn kuoleman aikaan hänen vaimonsa Brenna Gray odotti pariskunnan ensimmäistä lasta. Paul Gray löydettiin kuolleena Urbandalessa Iowassa sijaitsevasta hotellihuoneesta 24. toukokuuta 2010, hieman ennen kymmentä aamulla paikallista aikaa. Viralliseksi kuolinsyyksi vahvistettiin aluksi huumausaineiden yliannostus (morfiini ja fentanyyli), mutta myöhemmin vuonna 2012 todistettiin, että kyseessä oli kipulääkkeiden tahaton yliannostus. Tästä lääkäri Daniel Baldi sai syytteet murhasta, koska määräsi reseptissä Paulille erityisen voimakkaita ja vaarallisia kipulääkkeitä. Hän sai myös syytteet 7 muun ihmisen taposta. Paul Gray kärsi myös vakavasta sydänsairaudesta. ==Muusikon ura== ===Soittimet ja välineet=== Gray käytti Warwickin Thumb, Streamer ja Corvette-bassokitaroita, myöhemmin Ibanez ATK (PGB1) -bassoja. Hänen muita projektejaan olivat Anal Blast, Vexx, Body Pit ja Inveigh Catharsi. Paul Gray soitti bassokitaraa vasenkätisesti ja käytti plektraa. ===Paul Grayn käyttämiä vireitä=== Paul Gray käytti useita erilaisia ja tavallisuudesta poikkeavia vireitä bassokitaroissaan, joista yleisin on erityisesti metallimusiikkia soittavien basistien suosima H-vire: * H-E-A-D: kappaleissa "Gently", "Left Behind", "I Am Hated", "The Shape", "Metabolic", "No Life", "Scissors", "Eeyore", "Diluted", "Me Inside", "Liberate", "Tattered And Torn", "Surfacing", "Spit It Out", "Eyeless", "Only One", "Opium Of The People", "Circle", "Welcome", "Vermillion", "Pulse Of The Maggots", "Before I Forget", "Vermillion Part 2", "The Nameless", "The Virus Of Life", "Danger- Keep Away", "Scream", "Three Nil" ja "The Blister Exists" Muita Grayn käyttämiä vireitä: * E-A-D-G: "Confessions" * H-E-D-G: "Disasterpiece" * A-D- F-C: "Everything Ends" * H-F#-H-E eli dropped-H: "Duality", "Skin Ticket", "Iowa", "Purity", "(sic)", "Wait and Bleed", , "Sulfur" * A-E-A-D eli dropped-A: "New Abortion", "The Heretic Anthem", "My Plague", "People = Shit", "Psychosocial" * H-A-D-G: "Killers Are Quiet" * C-G-C-F eli ns. hardcore-vire: "Slipknot","Do Nothing/Bitchslap" * D-E-A-D: "Some Feel" ==Lähteet== * http://www.iltasanomat.fi/viihde/art-1288497367836.html === Viitteet === Luokka:Yhdysvaltalaiset metallimusiikin basistit Luokka:Vuonna 1972 syntyneet Luokka:Vuonna 2010 kuolleet Luokka:Seulonnan keskeiset artikkelit
Kaappaus merellä

Kaappaus merellä (Under Siege) on vuonna 1992 ensi-iltansa saanut yhdysvaltalainen Die Hard -tyyppinen toimintaelokuva. Elokuvan ohjasi Andrew Davis ja pääosassa on Steven Seagal. Elokuva on Seagalin elokuvista taloudellisesti menestynein, se tuotti noin 157 miljoonaa dollaria. Kaappaus merellä oli myös ehdolla kahden Oscar-palkinnon saajaksi paras äänitehoste- ja paras äänitys -kategorioissa. ==Juoni== Sotalaiva USS Missouri lähtee jäähyväismatkalleen. Pian laivan kaappaa terroristiryhmä, jota johtavat rikollisiksi ryhtyneet entinen CIA:n agentti William Stranix (Tommy Lee Jones) ja Missourin upseeri komentaja Krill (Gary Busey). Miehistön ainoa toivo on laivan kokki ja entinen Navy SEAL Casey Ryback, joka ryhtyy pelastamaan laivaa. == Näyttelijät == ==Palkinnot== ===Voitetut=== *Golden Reel **1993 Parhaat äänitehosteet ===Ehdokkuudet=== *Oscar **1993 Parhaat äänitehosteet John Leveque ja Bruce Stambler **1993 Paras äänitys Donald O. Mitchell, Frank A. Montaño, Rick Hart ja Scott D. Smith *MTV Movie Awards **1993 Paras toimintakohtaus (helikopterin tuhoaminen) ==Arvostelut== == Lähteet == == Aiheesta muualla == * Leffatykin arvostelu elokuvasta Luokka:Vuoden 1992 yhdysvaltalaiset elokuvat Luokka:Yhdysvaltalaiset toimintatrillerit Luokka:Andrew Davisin ohjaamat elokuvat Luokka:Warner Brosin elokuvat
Vitória

Vitória on Brasilian Espírito Santon osavaltion pääkaupunki. Kaupunki sijaitsee saarella lahdessa, jossa muutama joki laskee mereen. Se perustettiin 1551. Kaupungin pinta-ala on 98,506 neliökilometriä ja siellä on arviolta 359 555 asukasta (vuonna 2016). Suur-Vitórian alueella asuu yli 1 612 885 (2005) asukasta, mikä tekee siitä Brasilian 14. suurimman metropolialueen. Vuonna 1998 YK arvioi Vitórian Brasilian neljänneksi parhaaksi osavaltionpääkaupungiksi asua koulutuksen, terveydenhuollon sekä sosiaalisten projektien pohjalta. Kaupunki kuitenkin kärsii rikollisuudesta. == Lähteet == == Aiheesta muualla == *Vitorian kaupunki Luokka:Brasilian osavaltioiden pääkaupungit Luokka:Brasilian kunnat Luokka:Espírito Santo
Albert Luque

Albert Luque Martos (s. 11. maaliskuuta 1978 Terrassa, Barcelonan maakunta, Espanja) on espanjalainen jalkapalloilija. Hän on pelipaikaltaan hyökkääjä. Luque pelasi Málagassa jo kaudella 1999–2000, minkä lisäksi hän on pelannut kotimaassaan myös Real Mallorcassa (1998–1999, 2000–2002) ja Deportivo La Coruñassa (2002–2005).http://www.mtv3.fi/urheilu/arkisto.shtml/arkistot/futis/2005/08/388320 Elokuussa 2005 Luque teki viiden vuoden sopimuksen englantilaisen Newcastle Unitedin kanssa, mutta ura Englannissa ei ollut erityisen menestyksekäs. Hän pelasi kausina 2005–2007 vain 21 sarjaottelussa ja teki yhden ainoan maalin. Elokuussa 2007 Luque siirtyi Newcastlesta Ajaxiin kolmivuotisella sopimuksella ja kesällä 2008 hän palasi kotimaahansa pääsarjan takaisin nousseeseen Málagaan. Espanjan maajoukkueessa Luque on pelannut 18 ottelussa ja tehnyt kaksi maalia. Hän kuului maajoukkueen kokoonpanoon 2002 MM-kilpailuissa ja 2004 EM- kilpailuissa.http://futbol.sportec.es/seleccion/ficha_jugador.asp?j=384 Luque kuului myös Espanjan olympiajoukkueeseen Sydneyn olympialaisissa 2000, kun Espanja voitti hopeaa. == Lähteet == Luokka:Espanjalaiset jalkapalloilijat Luokka:Espanjalaiset olympiamitalistit Luokka:Katalonialaiset jalkapalloilijat Luokka:Vuonna 1978 syntyneet Luokka:Elävät henkilöt
Kaappaus raiteilla

Kaappaus raiteilla (Under Siege 2: Dark Territory) on vuonna 1995 ensi-iltansa saanut yhdysvaltalainen toimintaelokuva. Se on elokuvan Kaappaus merellä jatko-osa. Elokuvan ohjasi Geoff Murphy ja pääosassa on Steven Seagal. ==Juoni== Casey Ryback lähtee junalla Coloradosta Los Angelesiin lomalle veljentyttärensä kanssa. Matkan alussa terroristit kaappaavat junan ja käyttävät sitä tukikohtanaan hakkeroituakseen huippusalaiseen satelliittiaseeseen. ==Näyttelijät== ==Tuotanto== Kuvaukset suoritettiin Coloradossa ja Warner Brothersin Burbank-studioissa 12 ja 18. Kahdeksan viikkoa käytettiin kuvauksista Kalliovuorilla ja Beaver Creekissä.Under Siege 2: Dark Territory kheigl.com Viitattu 30.10.2016 == Lähteet == Luokka:Vuoden 1995 yhdysvaltalaiset elokuvat Luokka:Yhdysvaltalaiset toimintatrillerit Luokka:Warner Brosin elokuvat
Valeri Božinov

Valeri Emilov Božinov (, s. 15. helmikuuta 1986 Gorna Orjahovitsa, Bulgaria) on bulgarialainen jalkapalloilija, joka edustaa Serie A:ssa pelaavaa Parmaa. Hänen pelipaikkansa on hyökkääjä. Božinov syntyi Gorna Orjahovitsassa ja muutti lapsena Bulgariasta äitinsä mukana Maltalle. Maltalla hän pelasi Pietà Hotspursin joukkueessa, josta italialainen Lecce löysi hänet ja palkkasi 30 000 000 liiralla (noin 15 000 euroa). Božinov debytoi Serie A:ssa vain 15 vuoden ja 11 kuukauden ikäisenä ollen nuorin Italian pääsarjassa pelannut ulkomaalaispelaaja. Ensimmäisen Serie A -maalinsa hän teki tammikuussa 2004 Bolognaa vastaan tullen nuorimmaksi Italian pääsarjassa maalin tehneeksi ulkomaalaispelaajaksi. Tammikuussa 2005 hän siirtyi Fiorentinaan 13 miljoonan euron siirtosummalla. Heinäkuussa 2006 hän siirtyi lainasopimuksella Serie B:hen pudotettuun Juventukseen; samassa yhteydessä Fiorentina sai Adrian Mutun. Maailman lupaavimpiin jalkapalloilijoihin luettu Božinov pelasi kaikkiaan 86 Serie A -ottelua ja teki niissä 22 maalia. Elokuussa 2007 Božinov solmi nelivuotisen sopimuksen Manchester Cityn kanssa. Myöhemmin samassa kuussa hän loukkasi vasemman polvensa nivelsiteet paikallisottelussa Manchester Unitedia vastaan. Hän oli viisi kuukautta sivussa eikä onnistunut kuntouduttuaankaan nousemaan Cityn ykkösjoukkueeseen loppukauden aikana. Božinov on uransa aikana pelannut myös 21 ottelua Bulgarian maajoukkueessa ja tehnyt niissä viisi maalia . Hän pelasi muun muassa vuoden 2004 Euroopan- mestaruuskilpailuissa. == Lähteet == *Uran tilastot Soccerbase.com -sivustolla *Valeri Božinov www.footballdatabase.com-sivustolla *Valeri Božinov Manchester Cityn sivustolla * Profiili LevskiSofia.info -sivustolla Luokka:Bulgarialaiset jalkapalloilijat Luokka:Vuonna 1986 syntyneet Luokka:Elävät henkilöt
Rainbow (Ayumi Hamasakin albumi)

Rainbow on Ayumi Hamasakin viides studioalbumi, joka julkaistiin 18. joulukuuta 2002. Albumi nousi Oricon-albumilistan ensimmäiselle sijalle ja pysyi listalla kaikkiaan 21 viikkoa. Albumilta on julkaistu singlet ”Free & Easy”, ”H” ja ”Voyage”. == Kappaleet == Kaikki kappaleet sanoittanut Ayumi Hamasaki. # # # # # # # # # # # # # # # # == Tekijätiedot == Kappaleet 1 ja 6 on säveltänyt CMJK. Kappaleet 2 ja 3 on säveltänyt D・A・I. Kappaleet 4, 7, 10, 13 ja 15 ovat säveltäneet CREA ja D・A・I. Kappaleet 5, 11 ja 14 on säveltänyt CREA. Kappaleen 8 on säveltänyt tasuku. Kappaleen 12 on säveltänyt HΛL. Kappaleet 1, 3, 7 ja 9 on sovittanut CMJK. Kappaleet 2, 4, 11 ja 12 on sovittanut HΛL. Kappaleet 5, 8, 10 ja 15 on sovittanut tasuku. Kappaleen 6 ovat sovittaneet Toshiharu Umesaki ja Atsushi Sato. Kappaleen 13 on sovittanut Ken Shima. Kappaleen 14 on sovittanut Seji Kameda. == Lähteet == Luokka:Ayumi Hamasakin albumit Luokka:Vuoden 2002 albumit
Polaaririntama

Polaaririntama voi tarkoittaa: * polaaririntama ilmakehässä: planetaaristen tuulten rajakohta, jossa kylmä, polaarinen merellinen sekä lämmin keskileveysasteiden merellinen ilmamassa kohtaavat ja muodostavat matalapaineita * polaaririntama meressä: kylmän ja lämpimän meriveden kohtaamisalue, jonka tuntumassa tapahtuu veden syvyyssuuntaista sekoittumista ympäri vuoden ==Lähteet==
Barents AirLink

Barents AirLink (aikaisemmin Nordkalottflyg) on vuonna 1974 perustettu ruotsalainen lentoyhtiö. Se operoi säännöllistä liikennettä Luulajasta mm. Kiirunaan ja Murmanskiin. Yhtiön kotikenttänä toimii Luulajan lentoasema. ==Tunnukset== *IATA: 8N *ICAO: NKF *Kutsukoodi: Nordflight ==Reittikohteet == Barents AirLink lentää säännöllisesti Luulajan lentoasemalta seuraaviin kohteisiin: *Kiiruna, Ruotsi *Murmansk, Venäjä *Pajala, Ruotsi *Tromssa, Norja ==Laivasto== Toukokuussa 2005: *Beechcraft King Air *Piper PA-31 Navajo/Chieftain ==Aiheesta muualla== *Barents AirLink Luokka:Ruotsalaiset lentoyhtiöt
Dissosiaatio

Dissosiaatiosta voidaan puhua: *kemiassa *psykologiassa
Purnuvuori

Purnuvuori on nykyisin Hiihtokeskus Purnuna tunnetun hiihtokeskuksen entinen nimi. Nimestä luovuttiin vuonna 2004, jolloin Purnunrinteet Oy siirsi toimintansa Juupajoelle, ja paikalla aloitti uusi yhtiö nimeltä Hiihtokeskus Purnu Oy. Purnunrinteet Oy jatkaa edelleenkin toimintaansa Juupajoella, hiihtokeskuksen nimi on Juupavaara. Alun perin 1980-luvun lopulla aloittanut hiihtokeskus on kokenut kaksi konkurssia. Edellinen konkurssi tapahtui syyskuussa 2007, jolloin Matti Mustosen johdolla toiminut hissiyhtiö Hiihtokeskus Purnu Oy ajautui konkurssiin ennätyksellisen huonolumisen talven seurauksena. Loppusyksystä 2007 lähtien Hiihtokeskuksen taustalla on Vuorenkylän Purnu Oy -niminen yritys, jonka omistajat ovat joukko Hartolalaisista yksityishenkilöitä. Vuorenkylän Purnu Oy osti Hiihtokeskus Purnun konkurssipesän ja keskuksen markkinointinimenä jatkaa Hiihtokeskus Purnu. Uuden yrityksen johdossa on Toivo Vilkman, Matti Mustosen jatkaessa rinnepäällikkönä. Hiihtokeskus Purnu on hiihto- ja laskettelukeskus Etelä- Suomen läänissä, Hartolan Vuorenkylässä. Laskettelurinteitä on 5, hissejä 1, korkeusero on 100 metriä ja pisin rinne 750 metriä. Laskettelun lisäksi on mahdollisuus hiihtoon EU-tuella rakennetulla hiihtoladulla, josta 2 km on valaistua. ==Uudelleenavaus 2006 ja toiminta nykyhetkellä== Purnu avattiin jälleen 18. helmikuuta 2006. Edellisen kerran keskus oli auki "Purnuvuori" -nimellä keväällä 2004. Paikka oli tällä välillä kiinni edellisen yrittäjän siirryttyä Juupaan, vieden mukanaan hiihtohissit ja pääosan muusta kalustostaItä-Häme: Purnu näkyy kauas (21.2.2006). Nykyinen omistaja Matti Mustonen osti Purnuvuoren hiihtokeskuksen rakennukset ja vuokrasi maat vuoden 2004 syksyllä. Mustonen on hiihtokeskusyhtiön entinen toimitusjohtaja 1990-luvun vaihteesta. Hiihtokeskus Purnun avaamista viivytti rahoitusjärjestelyjen mutkistuminen. Hartolan kunnanvaltuusto myönsi Purnu- yhtiölle kunnan omavelkaisen, enintään 105 tuhannen euron takauksen lokakuussa 2005. Kuitenkin valtuuston jo keväällä ensimmäisen kerran tekemästä takauspäätöksestä valitti Hallinto-oikeuteen Hartolan kunnanvaltuuston jäsen Heikki Leisti (vas)Etelä-Suomen Sanomat. Hallinto-oikeus hylkäsi valituksen Hartolan takauksesta (20.12.2005). Kouvolan hallinto-oikeus hylkäsi kunnallisvalituksen. Rahoitusta saatiin myös Hämeen TE -keskukselta ja EU:n maaseudun kehittämisohjelmasta. Nykyisellä hissiyhtiöllä ei ole takauksia Hartolan kunnalta. == Lähteet == ==Aiheesta muualla== * Hiihtokeskus Purnun sivut * Hiihtokeskus Juupavaaran sivut Luokka:Suomen talviurheilukeskukset Luokka:Hartolan luonto
Dikloorimetaani

Dikloorimetaani (CH2Cl2) on helposti haihtuva, väritön, polaarinen orgaaninen kloorattu hiilivety, jota käytetään liuottimena. Se ei ole erityisen myrkyllinen, mutta höyryjen hengittämistä pitää välttää. Dikloorimetaani on karsinogeeninen aine. Dikloorimetaanista käytetään myös nimitystä metyleenikloridi tai sen englanninkielisestä nimestä tulevaa lyhennettä DCM. Dikloorimetaani on normaaliolosuhteissa olomuodoltaan väritön, kirkas neste, jolla on makea kloroformia muistuttava haju. Sen moolimassa on 84,9 g/mol, sulamispiste −96,7 °C, kiehumispiste 40 °C (313 K), suhteellinen tiheys 1,3 g/cm3 (vesi = 1,0 g/cm3), liukoisuus veteen 20 °C:n lämpötilassa 1,3 g/100 ml, itsesyttymislämpötila 556 °C ja CAS-numero 75-09-2. == Valmistus ja käyttö == Ensimmäinen dikloorimetaanin valmistustapa oli pelkistää trikloorimetaania alkoholiliuoksessa sinkin avulla. Henri Victor Regnault valmisti sitä vuonna 1840 klooramalla kloorimetaania. Nykyään suuren mittakaavan valmistusmenetelmät perustuvat metaanin tai kloorimetaanin klooraukseen.Manfred Rossberg, Wilhelm Lendle, Gerhard Pfleiderer, Adolf Tögel, Theodore R. Torkelson & Klaus K. Beutel: Chloromethanes, Ullmann's Encyclopedia of Industrial Chemistry, John Wiley & Sons, New York, 2011. Viitattu 05.08.2013 Tärkein dikloorimetaanin käyttökohde on liuotinkäyttö, mihin se soveltuu hyvin hyvän liuotuskykynsä ja palamattomuutensa vuoksi. Sitä käytetään maalinpoistoaineissa sekä liuottamaan selluloosaestereitä, rasvoja, vahoja ja muoveja. Sitä käytetään myös liuottimena liuotinuutossa muun muassa kofeiinin eristämisessä, lääkeaineiden eristämisessä, eteeristen öljyjen uutoissa ja kookosvoin valmistamisessa. Se muodostaa atseotrooppisen seoksen veden kanssa, minkä vuoksi sitä voidaan käyttää veden poistoon orgaanisista liuottimista.Dieter Stoye: Solvents, Ullmann's Encyclopedia of Industrial Chemistry, John Wiley & Sons, New York, 2000. Viitattu 05.08.2013 Dikloorimetaanista voidaan klooraamalla valmistaa trikloori- tai tetrakloorimetaania ja alumiinikatalyytin ja bromin läsnä ollessa muodostuu bromikloorimetaania tai dibromimetaania. Alumiinikatalyytin läsnä ollessa yhdiste reagoi 220 °C:n lämpötilassa hiilidioksidin kanssa muodostaen klooriasetyylikloridia ja kuuman ammoniakkiliuoksen kanssa heksametyleenitetramiinia. Muita käyttökohteita ovat kylmälaitteet ja puudutus. Juoppolintu toimii dikloorimetaanin avulla. == Lähteet == == Aiheesta muualla == *Dikloorimetaanin käyttöturvallisuustiedote, Sigma Aldrich, viitattu 18.1.2015. * *OVA-ohje *PubChem: Dichloromethane *Human Metabolome Database (HMDB): Dichloromethane *Food Component Database (FooDB): Dichloromethane *Kyoto Encyclopedia of Genes and Genomes (KEGG): Dichloromethane *Pherobase: Semiochemical - dichloromethane Luokka:Liuottimet Luokka:Alkaanit Luokka:Organohalidit Luokka:Myrkylliset teollisuuskemikaalit
Elektra (täsmennyssivu)

Elektra tai Electra voi tarkoittaa seuraavia: ;Kreikkalaisen mytologian henkilöitä: * Elektra, Agamemnonin ja Klytaimnestran tytär * Elektra, yksi plejadeista * Elektra, yksi okeanideista, Okeanoksen ja Tethyksen tytär ;Muita merkityksiä: * Electra (17 Tauri), yksi Seulasten tähdistä * 130 Elektra, asteroidi * Elektra, Marvelin sarjakuvahahmo * Elektra, Sofokleen tragedia * Elektra, Euripideen tragedia * Elektra, Richard Straussin ooppera. * Elektra (Iléktra), Michális Kakogiánnisin ohjaama elokuva vuodelta 1962 * Jancson Elektra (Szerelem, Elektra), Miklós Jancsón ohjaama elokuva vuodelta 1974 * Elektra, Marvel-sarjakuviin liittyvä elokuva vuodelta 2005 * Elektra, Ilkka Alangon musiikkialbumi * Elektra-kompleksi, tytön tai naisen alitajuntainen seksuaalinen vetovoima isäänsä kohtaan; termin teki tunnetuksi Sigmund Freud * Elektra Records, levy-yhtiö * Lockheed L-10 Electra, yhdysvaltalainen lentokone 1930-luvulla * L/A Elektra, Paraisten ja Nauvon välillä liikennöivä hybridilautta * Electra, lautapeli ;Britannian kuninkaallinen laivasto: * HMS Electra (1806), 16-tykkinen prikisluuppi * HMS Electra (1808), 16-tykkinen prikisluuppi * HMS Electra (1837), 18-tykkinen prikisluuppi * HMS Electra (1896), Brazen-luokan hävittäjä * HMS Electra (H27), E-luokan hävittäjä
Jermaine Jenas

Jermaine Anthony Jenas (s. 18. helmikuuta 1983 Nottingham, Englanti) on englantilainen jalkapalloilija, joka pelasi ammattilaisena 1999−2014. Hän oli pelipaikaltaan keskikenttäpelaaja. 177 senttiä pitkä Jenas aloitti uransa kotikaupunkinsa seurassa Nottingham Forestissa vuonna 1999. Nottinghamissa Jenas pelasi helmikuuhun 2002 saakka, kunnes Newcastle United hankki hänet viidellä miljoonalla punnalla. Vuonna 2003 pelaajayhdistys PFA valitsi Jenasin vuoden nuoreksi pelaajaksi. Hän debytoi kyseisellä kaudella myös Mestarien liigassa seitsemän ottelun verran. 31\. elokuuta 2005, 110 Newcastle- liigaottelun jälkeen Tottenham Hotspur osti nuorukaisen seitsemällä miljoonalla punnalla. Hän pelasi Tottenhamissa kaikkiaan 155 valioliigaottelua ja seitsemän ottelua Mestarien liigassa. Hän pelasi myös lainalla Aston Villassa ja Nottinghamissa. Tammikuussa 2013 hän siirtyi viimeiseen ammattilaisseuraansa Queens Park Rangersiin, jossa pelasi puolentoista vuoden aikana 38 liigaottelua. Jenas pelasi kaikissa Englannin ikäkausimaajoukkueissa alle 16-vuotiaista lähtien. Englannin maajoukkueessa hän teki debyyttinsä helmikuussa 2003 ottelussa Australiaa vastaan. Hän kuului joukkueen kokoonpanoon vuoden 2006 MM-kilpailuissa, muttei päässyt pelaamaan. Hän pelasi kaikkiaan 21 maaottelua, joista kolme oli MM- ja yksi EM-karsintaottelu. == Lähteet == == Aiheesta muualla == * Jermaine Jenas Tottenham Hotspurin sivustolla * Jermaine Jenas Englannin jalkapalloliiton sivustolla * Profiili FootballDatabase-tietokannassa Luokka:Englantilaiset jalkapalloilijat Luokka:Vuonna 1983 syntyneet Luokka:Elävät henkilöt
Las Médulas

Las Médulas on entinen kultakaivosalue Espanjassa. Se oli Rooman valtakunnan tärkein kullankaivualue. Las Médulaksen erikoinen maisema johtuu roomalaisten käyttämästä kaivutekniikasta, jossa kiveen tehtiin ensin pieniä reikiä Plinius vanhemman kuvaamalla tekniikalla, ja reikiin johdettiin suuret määrät vettä joka sai aikaan maanvyöryjä. Jotta Las Médulakseen olisi saatu tarvittavat suuret vesimäärät Sierra de la Cabreralta, roomalaiset rakensivat yli sata kilometriä kanavia. Osia vesiputkijärjestelmistä on säästynyt meidän päiviimme asti. Las Médulaksen maisema on Unescon maailmanperintökohde. == Lähteet == == Aiheesta muualla == Medulas, Las Luokka:Leónin maakunta
Yangin–Millsin olemassaolo

Yangin–Millsin olemassaolo on matemaattinen ongelma, jossa tarkoituksena on vankistaa Yangin–Millsin teorian matemaattista pohjaa. Yangin–Millsin teoriaa voidaan käyttää kvanttikenttäteoriassa heikon ja vahvan vuorovaikutuksen kuvaamiseen. Teoriaa käytetään menestyksekkäästi fysiikassa, mutta sitä ei ymmärretä täydellisesti matemaattisesti. Yangin–Millsin olemassaolo on Millennium-ongelma, eli yksi niistä seitsemästä matemaattisesta ongelmasta, joiden ratkaisuista Clay-instituutti on luvannut miljoonan Yhdysvaltain dollarin palkinnon. == Ongelman muotoilu == Millennium-palkinnon saadakseen täytyy todistaa, että mistä tahansa ehdot täyttävästä mittakenttäteorian symmetriasta voidaan ylipäänsä tehdä ei-triviaali Yangin–Millsin teoria neljässä ulottuvuudessa. Osa teorian olemassaolon todistamista on luoda kvanttikenttäteorian aksioomia, eli perusehtoja, jotka teorian täytyy toteuttaa, jotta sitä ylipäänsä voi kutsua kvanttikenttäteoriaksi. Lisäksi vaaditaan, että saadussa teoriassa täytyy olla nollaa suurempi massaväli. Massavälillä tarkoitetaan tässä energiaeroa alimman energiatason eli tyhjiön ja toiseksi alimman energiatason välillä. Energiatasoja voidaan kvanttikenttäteoriassa tulkita hiukkasina, joten massaväli antaa keveimmän hiukkasen massan. Nollaa suurempi massaväli tarkoittaisi siis, että teoria antaa massallisen hiukkasen massalle jonkin alarajan. Massavälin olemassaololla on kokeellista tukea, joten ilmiötä kuvaavan teorian tulisi myös täyttää tämä ehto. == Lähteet == Luokka:Ratkaisemattomat matemaattiset ongelmat
Elektra (plejadi)

Elektra (, ) oli kreikkalaisessa mytologiassa yksi seitsemästä plejadista, Atlaksen ja Pleionen tyttäristä. Hän synnytti Zeukselle Dardanoksen, troijalaisten myyttisen kantaisän. Erään legendan mukaan hän hävisi surun murtamana Troijan tuhon jälkeen. Luokka:Plejadit
Markku Pääskynen

Markku Tapio Pääskynen (s. 23. maaliskuuta 1973 Hartola) on suomalainen kirjailija. Hän työskenteli aiemmin myös kustannustoimittajana. Pääskynen asui vuodet 1987–1992 Kuopiossa ja valmistui vuonna 1999 filosofian maisteriksi Helsingin yliopistosta. Hänen esikoisteoksensa Etanat ilmestyi vuonna 2002. Se kertoo Göteborgissa tapahtuvasta useita kuolonuhreja vaativasta liikenneonnettomuudesta, jonka myötä henkilöiden elämät kietoutuvat toisiinsa. Teos oli ehdolla Helsingin Sanomien esikoiskirjapalkinnon ja Savonia- kirjallisuuspalkinnon saajaksi. Vuonna 2003 ilmestyi Pääskysen toinen romaani, Ellington, jonka keskiössä on murhaajan tarina. Teos oli Savonia- kirjallisuuspalkintoehdokas ja Olvi-säätiön kirjallisuuspalkintoehdokas. Pääskysen kolmas teos Tämän maailman tärkeimmät asiat (2005) on Helsinkiin sijoittuva yhdenpäivänromaani, joka kertoo nuoren mieskirjailijan lapsuus- ja nuoruusmuistoista. Teos sai Savonia-kirjallisuuspalkinnon. Pääskysen neljäs romaani Vihan päivä (2006) on monologi, jonka äänenä on masennusta sairastava perheenäiti. Teos sai Kalevi Jäntin palkinnon ja oli ehdolla Finlandia- palkinnon saajaksi. Myös vuonna 2015 ilmestynyt Sielut oli Finlandia-ehdokas. Vuonna 2010 ilmestyi Pääskysen suomennos Odysseus Elytiksen teoksesta Ylistetty olkoon. ==Yksityiselämä== Pääskysen puoliso on vuodesta 2012 runoilija Saila Susiluoto. Hänen entinen puolisonsa on kirjailija Laura Honkasalo. Heillä on kaksi lasta. ==Teoksia== * * * * * * * * * * * * ==Palkinnot ja ehdokkuudet== * Helsingin Sanomien kirjallisuuspalkintoehdokkuus 2002 (esikoisteoksesta Etanat) * Savonia- kirjallisuuspalkinto 2005 (teoksesta Tämän maailman tärkeimmät asiat) * Kalevi Jäntin palkinto 2006 (teoksesta Vihan päivä) * Finlandia-palkintoehdokkuus 2006 (teoksesta Vihan päivä) ja 2015 (teoksesta Sielut) * Jarkko Laine -palkintoehdokkuus 2017 (teoksesta Sielut) ==Lähteet== == Aiheesta muualla == * Markku Pääskynen Prosak-proosaklubilla, Kirjastokaista-video Luokka:Suomalaiset kirjailijat Luokka:Suomalaiset kustannustoimittajat Luokka:Kalevi Jäntin palkinnon saajat Luokka:Vuonna 1973 syntyneet Luokka:Elävät henkilöt
Dimetyylieetteri

Dimetyylieetteri (DME) on normaaliolosuhteissa olomuodoltaan väritön, helposti syttyvä kaasu, jolla on dietyylieetteriä muistuttava makeahko haju. Sen kemiallinen kaava on C2H6O ja rakennekaava CH3OCH3. Dimetyylieetteristä käytetään myös nimityksiä metyylieetteri, oksibismetaani, puueetteri tai metoksimetaani. DME:tä voidaan valmistaa muun muassa metaanista tai kivihiilestä Fischer-Tropsch -menetelmällä. Sitä käytetään ponneaineena aerosolipakkauksissa. Sen korkea setaaniluku mahdollistaa käytön dieselpolttoaineena, miksi siitä toivotaankin dieselöljyn puhtaasti palavaa korvaajaa. Lainaus: "Dimethyl ether has several fuel properties that make it attractive for use in diesel engines. It has a very high cetane number, which is a measure of the fuel's ignitibility in compression ignition engines. The energy efficiency and power ratings of DME and diesel engines are virtually the same. Because of its lack of carbon-to-carbon bonds, using DME as an alternative to diesel can virtually eliminate particulate emissions and potentially negate the need for costly diesel particulate filters." Lainaus: "DME burns so cleanly that the engine needs no exhaust-gas recirculation, a diesel particulate filter or variable geometry turbocharger – all sources of reliability problems and maintenance expense for owners of modern truck diesels, Saxman said. It’s injected at relatively low pressures, so the fuel system needn’t be so stout." Lainaus: "Dimethyl ether can be manufactured from natural gas or from biomass feedstocks, including food, agricultural, and animal waste. It has a cetane number of 55, compared with 40 to 53 for diesel fuel. Burning it yields low emissions of nitrogen oxides and carbon monoxide, and no soot or particulates." Nesteytetyn DME:n energiatiheys on noin puolet dieselöljyn vastaavasta. Koska DME on synteettinen polttoaine, sen valmistaminen huonontaa energiatasetta joten sen energiatehokkuus on dieselöljyä huonompi.http://www.motiva.fi/fi/yjay/kuljetusala/polttoainevaihtoehdot/dimetyylieetteridme.html https://web.archive.org/web/20070928073914/http://www.vs.ag/ida/total_2006.pdf Toisaalta raakaöljyvarojen niukentuessa ja öljyn hinnan noustessa myös biomassasta valmistettu dimetyylieetteri muuttuu kilpailukykyiseksi. Dimetyylieetteriä onkin kaavailtu metanolitaloudessa käytettäväksi polttoaineeksi. == Lähteet == == Aiheesta muualla == * *Kemian työsuojeluneuvottelukunta (KETSU): Dimetyylieetteri *Dimetyylieetterin käyttöturvallisuustiedote, Sigma Aldrich, viitattu 18.1.2015. Luokka:Eetterit Luokka:Polttoaineet